Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine («Službene novine F BiH», broj: 12/13, 34/03 i 65/13), člana 17. Zakona o kantonalnoj Agenciji za privatizaciju («Službene novine HNK», broj: 4/98 i 7/13) i člana 36. Statuta Agencije za privatizaciju u Hercegovačko-neretvanskom kantonu („Službene novine HNK“, broj: 9/14), te Odluke Vlade Hercegovačko-neretvanskog kantona o raspisivanju Javnog oglasa za izbor kandidata za imenovanje direktora i zamjenika direktora Agencije za privatizaciju u Hercegovačko-neretvanskom kantonu, broj: 01-1-02-2598/24 od 31. 10. 2024. godine, Vlada Hercegovačko-neretvanskog kantona objavljuje

**J A V N I OGLAS**

**ZA IZBOR KANDIDATA ZA IMENOVANJE**

**DIREKTORA I ZAMJENIKA DIREKTORA**

**AGENCIJE ZA PRIVATIZACIJU**

**U HERCEGOVAČKO-NERETVANSKOM KANTONU**

🞍 Opis pozicije direktora i zamjenika direktora:

* organizira i vodi poslovanje Agencije;
* predstavlja i zastupa Agenciju;
* odgovara za zakonitost rada pravilno i zakonito vođenje materijalnog i finansijskog poslovanja Agencije;
* predlaže Upravnom odboru poslovno-finansijsku politiku Agencije;
* predlaže Upravnom odboru unutrašnje ustrojstvo i sistematizaciju radnih mjesta Agencije;
* predlaže Upravnom odboru donošenje općih akata Agencije;
* priprema prijedloge projekata JPP-a, dokumentacije za nadmetanje i nacrta ugovora o JPP-u;
* priprema prijedlog Pravilnika o sadržaju i načinu vođenja registra ugovora JPP-a;
* odlučuje o zasnivanju i prestanku radnog odnosa i raspoređivanju djelatnika u Agenciji;
* donosi poslovne odluke, rješenja i druge akte o poslovanju u skladu sa zakonom i Statutom;
* donosi Odluke o investicijskim ulaganjima i ostalim finansijskim izdacima u skladu sa odobrenim finansijskim planom;
* osigurava pripremanje materijala, potrebnih stručnih i drugih informacija za raspravljanje i odlučivanje, priprema prijedloge odluka, zaključaka i drugih općih i pojedinačnih akata za sjednice Upravnog i Nadzornog odbora;
* sprovodi odluke, zaključke, upute i druge akte Upravnog i Nadzornog odbora u vezi sa djelatnošću Agencije;
* obavezan je da u zakonskom roku izvrši kompletiranje programa privatizacije preduzeća i početne bilanse i dostavi ih Upravnom odboru na odlučivanje;
* obavlja i druge poslove propisane Zakonom i Statutom.

Direktor i zamjenik direktora se imenuju na period od 4 (četiri) godine.

Osobe imenovane na dužnost direktora odnosno zamjenika direktora Agencije, zamjenjuju se u obnašanju te dužnosti svaka 3 (tri) mjeseca.

🞍 Za direktora i zamjenika direktora Agencije za privatizaciju HNK može biti izabrana osoba koja ispunjava opće uslove:

1. ***Opći uslovi:***

* da je državljanin Bosne i Hercegovine;
* da je stariji od 18 godina;
* da nije otpušten iz državne službe kao rezultat stegovne mjere na bilo kojem nivou vlasti u Bosni i Hercegovini u periodu od 3 godine prije objavljivanja ovog oglasa;
* da nije obuhvaćen odredbama iz člana IX.1. Ustava Bosne i Hercegovine;
* da nije izabrani stranački savjetnik, nositelj javne funkcije, savjetnik u smislu Zakona o sukobu interesa u organima vlasti u Federaciji Bosne i Hercegovine („Službene novine F BiH“, broj: 70/08) i da nije na dužnosti u političkoj stranci u smislu Zakona o ministarskim, vladinim i drugim imenovanjima F BiH („Službene novine F BiH“, broj: 12/13, 34/03, i 65/13).,

🞍 Pored općih uslova kandidati treba da ispunjavaju i sljedeće posebne uslove:

***B.) Posebni uslovi:***

* da imaju visoku stručnu spremu društvenog, prirodnog, biotehničkog ili tehničkog smjera (univerzitetska diploma  ili druga obrazovna ili akademska kvalifikacija  najmanje  VII. stepena stručne spreme, odnosno visoko obrazovanje prvog, koji se vrednuje sa najmanje 240 ECTS bodova, drugog ili trećeg stepena ciklusa Bolonjskog sistema studiranja).
* najmanje 5 godina radnog iskustva na rukovodnim poslovima stečenog nakon stjecanja stepena obrazovanja visoke stručne spreme;
* da nema privatni finansijski interes u kantonalnoj Agenciji za privatizaciju.

🞍 Prilikom procjene kvalifikacije i iskustva u obzir će se uzeti sljedeći kriteriji koji će se izraziti bodovima od 1 do 5:

* sposobnost kreativnog doprinosa u reformi, privatizaciji i tranziciji državne imovine;
* sposobnost da savjesno, odlučno i odgovorno obnašaju navedene pozicije;
* sposobnost nepristranog donošenja odluka;
* komunikacijske i organizacijske sposobnosti;
* sposobnost upravljanja ljudskim resursima i naklonjenost timskom radu;
* rezultati ostvareni u dosadašnjem radu.

🞍 Uz prijavu na oglas, kandidati su dužni dostaviti sljedeće:

* Diplomu o završenom fakultetu odgovarajućeg smjera (Nostrificirana diploma, ukoliko fakultet nije završen u BiH ili je diploma stečena u nekoj od država nastalih raspadom SFRJ nakon 6. 4. 1992. godine). – original ili  ovjerena od nadležnog organa preslika/fotokopija ne starija od  3 mjeseca.

**Napomena:** Ovjerena preslika/fotokopija diplome o završenom visokom obrazovanju na mjestu ovjere nadležnog organa mora da sadržava napomenu da izvornik, dakle diploma, sadrži suhi žig koji se na kopiji ne vidi. Ovjerene preslike/fotokopije diploma moraju sadržavati i potpise ovlaštenih osoba. Sve ovjerene preslike/fotokopije diploma koje ne budu dostavljene na navedeni način smatrat će se neurednim.

* Izvod iz matične knjige rođenih - s rokom važenja trajno (original ili ovjerena od nadležnog organa preslika/fotokopija).
* Uvjerenje o državljanstvu – Izvornik/original uvjerenja dokumenta, dakle, uvjerenje koje se dostavlja  ne smije  biti  starije od 3 mjeseca. Dokument se može dostaviti u originalu ili ovjerenoj preslici/fotokopiji od nadležnog organa.
* Uvjerenje/potvrdu poslodavca o najmanje 5 godina radnog iskustva na rukovodnim poslovima stečenog nakon sticanja stepena obrazovanja (Ukoliko kandidat nije u mogućnosti dostaviti uvjerenje poslodavca o radnom iskustvu u struci, treba da dostavi uvjerenje o radnom stažu od nadležne Porezne uprave ili uvjerenje o radnom stažu izdato od Federalnog zavoda za MIO-PIO, u kojoj je naznačena šifra zanimanja) – original ili ovjerena od nadležnog organa preslika/fotokopija ne starija od 3 mjeseca.
* uvjerenje o nekažnjavanju (ne starije od 3 mjeseca);
* uvjerenje da se protiv osobe ne vodi krivični postupak (ne starije od 3 mjeseca);
* izjave kandidata koje se odnose na alineju 3, 4 i 5 pod A.) i na alineju 3 pod B.).

Kandidati su dužni uz prijavu koja sadrži kraću biografiju, adresu i kontakt telefon i e-mail adresu priložiti originalne dokumente ili ovjerene kopije dokumenata koji su dokaz o ispunjavanju općih i posebnih uslova traženih oglasom.

Javni oglas će biti objavljen u “Službenim novinama Federacije BiH” i službenoj web stranici Vlade HNK, a obavijest o raspisanom Javnom oglasu bit će objavljena u dnevnim novinama “Večernji list ” i „Dnevni avaz“.

Oglas ostaje otvoren 15 (petnaest) dana od dana posljednjeg javnog objavljivanja.

Prijave sa traženim dokumentima dostavljaju se u zatvorenim kovertama lično – predajom na protokol Vlade HNK ili poštom preporučeno na adresu:

**Bosna i Hercegovina**

**Federacija Bosne i Hercegovine**

**Hercegovačko–neretvanska županija/kanton**

**V L A D A**

**KOMISIJA ZA ODABIR**

**Ul. Stjepana Radića broj 3**

**88000 MOSTAR**

**s naznakom «PRIJAVA NA JAVNI OGLAS ZA IZBOR KANDIDATA ZA IMENOVANJE DIREKTORA I ZAMJENIKA DIREKTORA AGENCIJE ZA PRIVATIZACIJU HNK» - NE OTVARATI**

Nepotpune i nepravovremene prijave neće biti razmatrane.

Svi kandidati koji budu ušli u uži izbor bit će pozvani na intervju i popunit će obrazac u kojem će iznijeti bilo koje pitanje koje bi moglo dovesti do sukoba interesa, u slučaju da dođe do njegovog imenovanja.

Obrasci će biti dostavljeni kandidatima prije intervjua.

Podnositelj prijave s kojim se ne stupi u kontakt u određenom roku a nakon roka za podnošenje prijava neće biti uzet u razmatranje u daljem procesu, bez posebnog dostavljanja pismene obavijesti. Komisija će nakon intervjua predložiti Vladi Hercegovačko-neretvanskog kantona listu najuspješnijih kandidata, a imenovanje direktora i zamjenika direktora Agencije za privatizaciju Hercegovačko-neretvanskog kantona izvršit će Vlada Hercegovačko-neretvanskog kantona.

Lični podaci o podnositeljima prijava mogu se prikupljati i obrađivati samo u skladu sa Zakonom o zaštiti ličnih podataka („Službeni glasnik BiH“, broj: 49/06, 76/11, 89/11 i 61/15).

U slučaju kada postoje dokazi da u postupku imenovanja nisu ispoštovani principi ili postupci utvrđeni Zakonom o ministarskim, vladinim i drugim imenovanjima Federacije Bosne i Hercegovine, bilo koji kandidat ili bilo čiji član javnosti, može podnijeti prigovor za konačno imenovanje Vladi HNK, odnosno Vladi Federacije Bosne i Hercegovine, a kopija se dostavlja Ombudsmenu Federacije Bosne i Hercegovine.